SL Uradni list Evropske unije L 73/4

SKLEP SKUPNEGA ODBORA EGP

ŠT. 136/2016

z dne 8. julija 2016

o spremembi Priloge I (Veterinarske in fitosanitarne zadeve) in Priloge II (Tehnični predpisi, standardi, preskušanje in certificiranje) k Sporazumu EGP [2018/358]

SKUPNI ODBOR EGP JE –

ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,

ob upoštevanju naslednjega:

(1) Izvedbeni sklep Komisije (EU) 2016/158 z dne 4. februarja 2016 o določitvi prehodnih ukrepov glede nekaterih obratov v sektorjih mesa in mleka na Hrvaškem (1) je treba vključiti v Sporazum EGP.

(2) Ta sklep se nanaša na zakonodajo v zvezi z veterinarskimi zadevami in živili. Zakonodaja v zvezi z veterinarskimi zadevami in živili se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je določeno v sektorskih prilagoditvah Priloge I in v uvodu k poglavju XII Priloge II k Sporazumu EGP. Ta sklep se zato ne uporablja za Lihtenštajn.

(3) Sporazum o sodelovanju Republike Hrvaške v Evropskem gospodarskem prostoru (2) (v nadaljnjem besedilu: sporazum o širitvi EGP iz leta 2014), podpisan 11. aprila 2014 v Bruslju, se je za njegove podpisnice začasno uporabljal od 12. aprila 2014, zato se ta sklep začasno uporablja do začetka veljavnosti sporazuma o širitvi EGP iz leta 2014.

(4) Prilogi I in II k Sporazumu EGP bi bilo zato treba ustrezno spremeniti –

SPREJEL NASLEDNJI SKLEP:

Člen 1

V razdelku o prehodnih ureditvah v točki 16 (Uredba Evropskega parlamenta in Sveta (ES) št. 852/2004) in točki 17 (Uredba (ES) št. 853/2004 Evropskega parlamenta in Sveta) dela 6.1 poglavja I Priloge I k Sporazumu EGP se doda naslednja alinea:

„— 32016 D 0158: Izvedbeni sklep Komisije (EU) 2016/158 z dne 4. februarja 2016 o določitvi prehodnih ukrepov glede nekaterih obratov v sektorjih mesa in mleka na Hrvaškem (UL L 31, 6.2.2016, str. 47).“

Člen 2

V razdelku o prehodnih ureditvah v točki 54zzzh (Uredba (ES) št. 852/2004 Evropskega parlamenta in Sveta) poglavja XII Priloge II k Sporazumu EGP se doda naslednja alinea:

„— 32016 D 0158: Izvedbeni sklep Komisije (EU) 2016/158 z dne 4. februarja 2016o določitvi prehodnih ukrepov glede nekaterih obratov v sektorjih mesa in mleka na Hrvaškem (UL L 31, 6.2.2016, str. 47).“

Člen 3

Besedilo Izvedbenega sklepa (EU) 2016/158 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.

Člen 4

Ta sklep začne veljati 9. julija 2016 pod pogojem, da so bila predložena vsa uradna obvestila v skladu s členom 103(1) Sporazuma EGP (*1), ali na dan začetka veljavnosti sporazuma o širitvi EGP iz leta 2014, če slednje nastopi pozneje.

Do začetka veljavnosti sporazuma o širitvi EGP iz leta 2014 se ta sklep začasno uporablja od 9. julija 2016 pod pogojem, da so bila predložena vsa uradna obvestila v skladu s členom 103(1) Sporazuma EGP.

Člen 5

Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

V Bruslju, 8. julija 2016 Za Skupni odbor EGP Predsednica Bergdís ELLERTSDÓTTIR

(1) UL L 31, 6.2.2016, str. 47.

(2) UL L 170, 11.6.2014, str. 5.

(*1) Navedena ni nobena ustavna zahteva.